PATVIRTINTA

Panevėžio „Minties“ gimnazijos

direktoriaus 2016 m. kovo 7 d.

įsakymu Nr. V-26

**PANEVĖŽIO MIESTO BENDROJO UGDYMO MOKYKLŲ MOKINIŲ DAINOS UŽSIENIO KALBOMIS KONKURSO „MUZIKINĖ MINTIS“**

**NUOSTATAI**

1. **BENDRIEJI NUOSTATAI**

„Muzikinė Mintis“ konkursas (toliau – konkursas) – vokalinis dainos **antra užsienio kalba**, kurios mokiniai mokosi bendrojo ugdymo mokyklose, atlikimas.

* 1. Konkurso organizatoriai - Panevėžio „ Minties“ gimnazijos užsienio kalbos mokytojų

metodinė grupė. Organizatorių funkcijos išvardintos žemiau:

* pateikto priedo kūrimas;
* konkurso sąlygų pateikimas dalyviams (taisyklės, terminai ir t.t.):
* dalyvių anketų sudarymas, jų pateikimas ir priėmimas;
* vertinimo komisijos sudarymas;
* konkurso vykdymas;
* nugalėtojų skelbimas ir jų apdovanojimas;
  1. Konkursas vykdomas laikantis pateiktų reikalavimų.
  2. Autorinės teisės priklauso Panevėžio miesto „Minties“ gimnazijai.
  3. Dalyvavimas Konkurse neapmokestinamas.

1. **KONKURSO TIKSLAI**
2. Populiarinti užsienio kalbas.
3. Skatinti Panevėžio miesto mokinių saviraišką.
4. Dalintis gerąja patirtimi.
5. Ugdyti mokinių estetinį suvokimą.
6. Skatinti domėtis įvairiais muzikos stiliais.
7. **KONKURSO DALYVIAI IR TASYKLĖS**
8. Konkurse dalyvauja 8-10 klasių mokiniai.
9. Konkurse gali dalyvauti solistai, vokaliniai ansambliai.
10. Konkurso dalyviai paruošia po vieną (1) dainą antra užsienio kalba, dėstoma mokykloje

(rusų/vokiečių/prancūzų ir kt.).

1. Dainos atliekamos gyvai. Gali pritarti akompaniatorius ar instrumentininkai, galima naudoti

instrumentuotės fonogramą.

1. **VERTINIMO KOMISIJA**
2. Vertinimo komisija sudaryta ne mažiau kaip iš trijų (3) narių.
3. Vertinimo komisijoje gali dalyvauti muzikos, vokalo mokytojai, užsienio kalbų mokytojai, taip pat konkurso rėmėjai.
4. Komisijos pirmininkas renkamas iš komisijos dalyvių tarpo tiesioginiu komisijos narių

balsavimu.

1. Komisijos sudėtyje negali būti konkursui paruošto mokinio muzikos ar vokalo vadovas.

1. **VERTINIMAS IR APDOVANOJIMAI**
2. Vertinimas:

18.1.Konkurso dalyviai bus vertinami už:

* atlikimo kokybę
* artistiškumą
* tarimą

18.2. Kiekvienas komisijos narys dalyvių pasirodymą vertins penkių (5) balų sistema už kiekvieną sritį (kriterijų) atskirai. Kiekvienos srities vertinimo balai sudedami – gaunamas suminis Komisijos nario vertinimas.

18.3. Komisijos narių suminiai vertinimai sudedami ir padalijami iš Komisijos narių skaičiaus. Gautas skaičius – galutinis konkurso dalyvio vertinimas.

* 1. . Bus skelbiamos įvairios nominacijos:
* geriausia tartimi užsienio kalba atlikta daina
* muzikaliausiai atlikta daina
* artistiškiausiai atlikta daina
* ir kitos ( nominacijų įvardijimai siejami su dalyvių paraiškų skaičiumi).
  1. Visi konkurso dalyviai ir jų mokytojai bus apdovanoti padėkos raštais, o nugalėtojai

diplomais ir suvenyrais.

1. **KONKURSO LAIKAS IR VIETA**
2. Konkursas vyks Panevėžio „Minties“ gimnazijoje.
3. Konkurso data – **2018-04-25.** Renginio pradžia **12 val**.
4. Norintys dalyvauti Konkurse pateikia paraiškas iki **2018-03-31** elektroniniu adresu:

**zita.morkuniene@gmail.com**

1. Paraiškos forma pateikiama priede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

**PANEVĖŽIO MIESTO BENDROJO UGDYMO MOKYKLŲ MOKINIŲ DAINOS UŽSIENIO KALBOMIS KONKURSO „ MUZIKINĖ MINTIS “**

DALYVIŲ ANKETA

|  |  |  |  |  |  |
| --- | --- | --- | --- | --- | --- |
| **Atlikėjas (kolektyvas)**  **Vardas, pavardė**  **(pavadinimas)** | **Mokyklos pavadinimas, klasė** | **Dainos pavadinimas, autoriai** | **Mokytojo, ruošusio mokinį, vardas, pavardė** | **Akompaniatoriaus/**  **-rių vardas, pavardė** | **Kontaktinis telefonas, el.paštas** |
|  |  |  |  |  |  |

**Anketą pildė:**